Iktatószám: ………………………………………

**Beszámoló**

**a**

**Társadalmi Esélyteremtési Főigazgatóság**

**ROMA-EGYEDI-24-25/0. számú**

**támogatói okirattal nyújtott támogatás felhasználásáról**

Beszámolási határidő: 2025.09.30.

Elkészítésért felelős: **Nagy Zsolt**

*hivatalvezető*

Benyújtó: **Aba-Horváth István**

*elnök*

Megküldés dátuma: 2025.09.30.

1. **Beszámoló a Magyarországi Romák Országos Önkormányzata részére biztosított Egyedi Támogatás felhasználásáról.**

A Társadalmi Esélyteremtési Főigazgatóság 30050-120/4431-4/2024. iktatószámmal és ROMA-EGYEDI-24-25/0. támogatói okiratszámmal a Magyarországi Romák Országos Önkormányzatát 2024.12.12. napon egyedi támogatásban részesítette összesen 34.998.500 Ft összegben. A támogatott tevékenység pénzügyi teljesítésének határideje 2025.09.30. napban került megjelölésre.

Az Önkormányzat élve a költségvetési sorok egyedi átcsoportosításának lehetőségével a támogatói okirat módosítását kezdeményezte. A támogatói okirat módosítása Támogató által részben elfogadásra került. Támogató elfogadta a támogatói okirat költségtételeinek átcsoportosítását, azonban a támogatási összeg felhasználását 2025. 09. 30. napjáig engedélyezte.

Jelen beszámoló az alábbi intézmény részére nyújtott egyedi támogatás felhasználását mutatja be:

**Elnevezés: Magyarországi Romák Országos**

**Önkormányzata**

**Törzskönyvi azonosító szám (PIR)**: 736404

**Székhely:** 1074 Budapest Dohány utca 76

**Alaptevékenység államháztartási szakágazata**: 841108 Országos nemzetiségi

önkormányzatok igazgatási tevékenysége

**Alaptevékenység fő TEÁOR kódja:** 8411 Általános közigazgatás

**Adószám:** 18074765-1-42

**KSH statisztikai számjel:** 18074765-8411-351-01

A Magyarországi Romák Országos Önkormányzatának az államháztartásról szóló 2011.évi CXCV. törvény (a továbbiakban Áht.) az államháztartási törvény végrehajtásáról szóló 368/2011.(XII.31.) Kormányrendelet (a továbbiakban Ávr.) a nemzetiségek jogairól szóló 2011. évi CLXXIX. törvény és a Magyarország 2025.évi központi költségvetéséről szóló 2024. évi XC. törvény alapján készítette el az Önkormányzat költségvetési javaslatát, amit 2025.01.14-én a Magyarországi Romák Országos Önkormányzatának Közgyűlése jóváhagyott.

Ennek a költségvetésnek az alapja volt Magyarország 2025.évi központi költségvetéséről szóló 2024. évi XC. törvény 3.4. 2. pontjában rögzítetteknek megfelelően:

*„Az Országos nemzetiségi önkormányzat, valamint a nemzetiségi média a támogatások terhére a miniszter által támogatói okiratban meghatározottak szerint a működéséhez és a Nek.tv.117-119. § - ában és 121 -122. § -ában foglalt közfeladatai ellátásához, valamint a közfeladat ellátás fejlesztéséhez kapcsolódó működési és felhalmozási jellegű költségeket számolhatja el.”*

Támogatott az egyedi támogatói okiratban biztosított támogatási összeg felhasználásának vonatkozásában, működési kiadások és felhalmozási jellegű kiadások fedezetéül szolgáló kiadások felhasználására jogosult. A költségnemek bontását az alábbi táblázat szemlélteti.



A támogatói okiratban szereplő tételek **2025. évi felhasználása** az alábbiakban kerül részletezésre.

1. **Személyi jellegű kiadások**

Személyi jellegű kiadásokat a támogatói okirat nem tartalmazott, az átcsoportosítást követően előirányzat összeg nem képződött, ennek okán a költségsor értéke nulla.



1. **Munkaadókat terhelő járulékok és SZOCHO**

A munkaadókat terhelő járulékok és a munkáltató által fizetendő SZOCHO jellegű kiadásokat a I-es pontban kimutatott nulla értékadatú Személyi jellegű kiadások okán értékadatot a támogatói okirat nem tartalmazott, az átcsoportosítást követően előirányzat összeg nem képződött, ennek okán a költségsor értéke nulla.



1. **Dologi kiadások**

A dologi kiadások tekintetében elsődlegesen a közgyűlések megtartásához szükséges Catering szolgáltatásokat tartalmazza bruttó 3.066.669 Ft összegben. A keretösszeg felhasználását a lenti táblázat szemlélteti, melyből megállapítható, hogy az önkormányzat áltat felhasznált tényleges kiadása bruttó 3.066.669 Ft-ban 100,00 %-ban realizálódott.

Szintén a dologi kiadások között került kimutatásra az átcsoportosítások eredményeképpen előirányzatként felvett egyéb dologi kiadások (működéshez) tétel, melyek a működéshez szükséges és a felhalmozási kiadásokhoz köthető, de a beruházásra aktiválható kiadásokra nem elszámolható költségeket tartalmazzák összesen bruttó 1.137.230 Ft-ban, melyet az év folyamán 1.137.230 Ft értékben 100,00 %-ban használt fel az Önkormányzat.

A dologi kiadások fedezetéül biztosított bruttó 4.203.899 Ft előirányzat összességében 4.203.899 Ft teljesítéssel 100,00 %-os kihasználást mutat.

A következő táblázat számszakilag mutatja be a költségsorra elszámolt valamennyi kiadást.



1. **Felhalmozási kiadások**

A felhalmozási kiadások tekintetében a támogatói okiratban mind beruházási mind felújítási kiadások is meghatározásra kerültek. A beruházásokhoz összesen három témakör párosult (hivatali kisbusz beszerzése, Zámoly 420 és Zámoly 421 hrsz.-ú ingatlanok kiadásai, tárgyi eszközök beszerzése), míg a felújítások a Budapest VII., Dohány utca 76. számú ingatlan (székház) egyes felújítási (állagmegóvási, energiahatékonysági kiadások) munkálatinak kiadásainak fedezetéül szolgált.

A hivatali gépjármű (kisbusz) beszerzése a téli gumiabroncsok beszerzésével együtt megtörtént. A költségsoron összesen bruttó 19.003.917 Ft előirányzatot képeztünk, melyet költségek elszámolását követően 19.003.917 Ft értékben 100,00%-ban használt fel az Önkormányzat.

Az ingatlanhoz (Zámoly 420. hrsz.) kapcsolódó beruházási kiadások tekintetében a terület kimérésekor tapasztaltuk, hogy a szomszédos terület (Zámoly 421. hrsz.) is az Önkormányzat tulajdona. Ezen információ birtokában rendeltük meg mindkét ingatlan kimérését összesen 160.000 Ft értékben. Az ingatlanok kimérését követően kezdődhetett meg az építéshatósági eljárás határozata alapán elrendelt balesetveszély elhárítása (a befejezetlen beruházás elkerítése). A szükséges munkálatokra bruttó 2.292.350 Ft-ot fordítottunk, mellyel eleget tettünk balestveszély elhárítási kötelezettségünknek. Az ingatlanok értékének meghatározásához független értékbecslés megállapítását rendelte meg az Önkormányzat, annak okán, hogy számviteli nyilvántartását helyesbítse. Az értékbecslésre kiírt beszerzési eljárás eredményes ajánlattevője az ingatlanokat értékbecslését bruttó 160.680 Ft vállalási áron készítette el. Az ingatlanokhoz kapcsolódó kiadások előirányzatát nettó 2.049.000 Ft-ban, határoztuk meg, ami az alanyi adómentes szolgáltatással együtt bruttó 2.559.030 Ft értéket képvisel, melyet az Önkormányzat bruttó 2.559.030 Ft-ban azaz 100,00 %-ban használt fel.

A tárgyi eszközök beszerzéséhez rendelt előirányzat összege bruttó 2.464.345 Ft-ra módosult, amely az elszámolási időszakban bruttó 2.464.345 Ft -ban 100,00 %-ban realizálódott.

**A beruházási kiadásokat összesítve elmondható, hogy a költségként elszámolható bruttó 24.027.292 Ft előirányzat a beszámolási időszaban bruttó 24.027.292 Ft-ban teljesült, mely 100,00 %-os felhasználásnak felel meg.**

A felújításokra szánt előirányzat a módosításokat követően bruttó 6.767.309 Ft összegre változott. A felújítási munkálatokat egyrészt az indokolta, hogy a székház épület padlásán megtaláltuk a Gellért utcai irodából (Híd a munka világába program) leszerelt klíma berendezéseket (beltéri- és kültéri egységek), melyek az előzetes műszaki átvizsgálást követően alkalmasnak bizonyultak a beüzemelése. A készüklékeket a székház két nagy alapterületű és belmagasságú helyiségeinek (Díszterem és Nagyterem) fűtésére és hűtésére tudjuk használni a jövőben, jelentős energiamegtakarítás mellett. Szintén kockázati lehetőségként mutatkozott az épület fűtési rendszerének üzembiztonsága, azaz az őszi fűtési idényre való üzembeállítás kérdése. A komplett fűtési rendszer felülvizsgálatát követően egy nagyobb felújítás vált indokolttá (fűtési rendszer teljes átmosása - légtelenítése, radiátorszelepek / thermoszelepek cseréje és a kazánok felülvizsgálata alkatrészek cseréjével), melyet megosztva számoltunk el a támogatási okirat és az önkormányzat dologi kiadásainak terhére. A munkálatokra jelen támogatói okirat terhére bruttó 799.874 Ft összeget számoltunk el.

**A felújítási kiadásokat összesítve elmondható, hogy az előirányzatban szereplő bruttó 6.767.309 Ft összeg a beszámolási időszaban bruttó 6.767.309 Ft-ban teljesült, mely 100,00 %-os felhasználásnak felel meg.**

A felhalmozási kiadások felhasználását bemutató számszaki kimutatást a alábbi táblázat mutatja.



**Összességében elmondható, hogy a felhalmozási kiadásokra előirányzott bruttó 30.794.601 Ft felhasználása bruttó 30.794.601 Ft-ban teljesült, mely az elszámolható összeg 100,00 %-át jelenti.**

1. **Támogatás Összesített felhasználása**

A Társadalmi Esélyteremtési Főigazgatóság által jóváhagyott ROMA-EGYEDI-24-25/0. támogatói okiratszámon nyilvántartott 34.998.500 Ft támogatási összeg terhére a támogatás felhasználásának határnapjáig összesen bruttó 34.998.500 Ft került felhasználásra, mely a támogatási összeg 100,00 %-nak felel meg.

Az előirányzatok időarányos felhasználásának vizsgálata jelen támogatói okirat tekintetében nem releváns, mivel az előirányzatok időben elkülönültek egymástól és felhasználásuk sem volt folyamatos. Ennek okán a támogatás felhasználását bemutató szöveges beszámoló az időarányos indoklást nem tartalmazza.

A támogatás fő előirányzatainak számszaki kimutatását a következő táblázat szemlélteti.



Budapest, 2025. 09. 30.

Aba-Horváth István

elnök