**Szakmai beszámoló**

**A Roma Holokauszt Emléknap alkalmából szervezett megemlékezésről**

**Időpont:** 2025. augusztus 26., kedd

**Helyszín:** 1074 Budapest, Dohány utca 76.

**Szervező:** Magyarországi Romák Országos Önkormányzata

A Magyarországi Romák Országos Önkormányzata 2025. augusztus 26-án tiszteletteljes megemlékezést tartott a Roma Holokauszt Emléknapja alkalmából, a ROMA-NEMZ-KUL-25-0009 projekt keretén belül. A rendezvény célja az volt, hogy méltó módon emlékezzünk meg a második világháború roma áldozatairól, megőrizve emléküket a jelen és a jövő generációi számára.

A program a tervek szerint, zökkenőmentesen valósult meg. Az eseményen a résztvevők bensőséges, ugyanakkor méltóságteljes légkörben emlékezhettek meg az áldozatokról.

**Programösszefoglaló:**

* **15:30 – 16:00 Ünnepélyes megnyitó:**

A megemlékezést **Aba-Horváth István**, a Magyarországi Romák Országos Önkormányzatának elnöke nyitotta meg, aki beszédében kiemelte a roma történelem emlékezetének fontosságát, valamint a közös felelősségvállalást az áldozatok iránti tisztelet megőrzésében. A rendezvény fővédnöke, **Radics Béla**, szintén megtisztelte jelenlétével az eseményt, és beszédében hangsúlyozta a társadalmi összefogás és a megemlékezés szerepét a közösségi emlékezet formálásában.

* **16:00 – 16:10 Váczi Barbara előadása** „Cigány vagyok" (Supka Éva verse):

Váczi Barbara megható, lírai előadása mély érzelmeket közvetített, különösen Supka Éva "Cigány vagyok" című versének előadásával. A vers a roma identitás és történelem ábrázolásának egyik kiemelkedő műve, amely méltó módon járult hozzá a megemlékezés hangulatához.

**16:10 – 16:20 Kállai – Lakatos Quartett:**

A zenekar rövid, de művészileg kiemelkedő zenei blokkja a roma zenei hagyományok ápolását és azok tiszteletét képviselte.

* **16:20 – 17:00 Romano Glaszo – Emberi Hang Művészeti Csoport:**

Az Emberi Hang Művészeti Csoport előadása különleges atmoszférát teremtett. Műsoruk egyszerre közvetített történelmi emlékezetet, emberi méltóságot és közösségi összetartozást.

* **17:00 – 17:10 Koszorúzás:**

A megemlékezés zárásaként sor került a koszorúzásra, mely során a résztvevők elhelyezték az emlékezés virágait (fehér rózsát) csendes főhajtással tisztelegve az áldozatok emléke előtt.

**Összegzés:**

A rendezvény méltó módon valósította meg a kitűzött célokat: a roma holokauszt áldozatainak emléke előtti tisztelgést, a történelmi tudatosság erősítését és a közösségi összetartozás megerősítését. A rendezvény színvonalas programja, a résztvevők elkötelezettsége és a szervezés magas szintje példaértékű volt.

A Magyarországi Romák Országos Önkormányzata ezúton is köszönetet mond minden közreműködőnek és résztvevőnek a méltó emlékezéshez való hozzájárulásért.

A nyilvánosság biztosítása a következő felületeken került közzé téve:

<https://www.oronk.hu/2025/08/15/roma-holocaust-emleknap/>

<https://www.oronk.hu/2025/08/27/tamogatasban-reszesult-a-samudaripe-cimu-nezetisegi-kulturalis-programunk/>

<https://www.facebook.com/photo?fbid=122172135362559925&set=a.122113593470559925>

Budapest, 2025. augusztus 27.

------------------------------------------

Aba-Horváth István