****

**PÁLYÁZATI FELHÍVÁS**

**A MAGYARORSZÁGI ROMÁK ORSZÁGOS ÖNKORMÁNYATÁNAK KÖZGYŰLÉSE**

**pályázatot hirdet**

**ORSZÁGOS ROMA SPORTKÖZPONT**

**INTÉZMÉNYVEZETŐ (magasabb vezető)**

**beosztás ellátására**

**A Magyarországi Romák Országos Önkormányzatának Közgyűlése pályázatot hirdet a közalkalmazottak jogállásáról szóló 1992. évi XXXIII. törvény 20/A. § alapján az Országos Roma Sportközpont intézményvezetői beosztás közalkalmazotti jogviszony keretében történő, határozott időre, 5 évre szóló betöltésére.**

**Munkavégzés helye:** Magyarországi Romák Országos Önkormányzata

(1074 Budapest, Dohány utca 76.)

**Foglalkoztatás jellege:** teljes munkaidő

**A vezetői megbízás időtartama:** 2026. február 1. napjától 2031. január 31. napjáig szól.

**A beosztáshoz tartozó, illetve a vezető megbízással járó lényeges feladatok:**

A Sportközpont közfeladata – az alapító okiratban foglaltak alapján - a nemzetiségek jogairól szóló 2011. évi CLXXIX. törvény szerint a roma nemzetiség önazonosságának megőrzése, ápolása, erősítése és átörökítése érdekében az ifjúsági szabadidős sport területén ellátandó feladatok, valamint a roma nemzetiség esélyegyenlőségének megteremtésével kapcsolatos feladatok ellátása.

A Sportközpont alaptevékenyége a gyermek- és ifjúsági korosztály (alapfokú, középfokú oktatási intézmények tanulói, felsőfokú oktatási intézmények hallgatói) számára szervezett, a tanórán kívüli sportfoglalkozásával összefüggő feladatok ellátása; nem versenyrendszerben történő sporttevékenységgel, és annak támogatásával, a szabadidősport-rendezvényekkel, programokkal, a szabadidősport-szervezetek támogatásával, a szabadidősport népszerűsítésével kapcsolatos tevékenységekkel, valamint a családok, a nők, a hátrányos helyzetűek sportjának támogatásával összefüggő feladatok ellátása.

Az Intézmény vezetője felel a fentiekben nevesített feladatok szakszerű megszervezéséért, ellátásáért. Felel az Intézmény törvényes, szakmai működéséért, a fenntartó által rendelkezésre bocsátott eszközök tőle elvárható gondossággal történő kezeléséért, az Intézmény jogszerű, felelős gazdálkodásáért.

**Illetmény és juttatások:** Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései, valamint a belső szabályozás az irányadóak.

**Pályázati feltételek:**

* sport szakirányú felsőfokú iskolai végzettség vagy felsőfokú iskolai végzettség és sport szakirányú szakképzettség, vagy kulturális közösségszervező felsőfokú végzettség, vagy egyéb humán végzettség, vagy szociális területen szerzett végzettség, vagy gazdaságtudományi területen szerzett végzettség.
* szakképzettségének megfelelő feladatkörben legalább 3 év szakmai tapasztalat,
* büntetlen előélet,
* magyar állampolgárság.

**A pályázat elbírálásánál előnyt jelent:**

* folyamatok gyors átlátása,
* határozott fellépés,
* jó kommunikációs készség,
* MS Office felhasználói szintű ismerete elméletben és gyakorlatban,
* nyitott hozzáállás, rugalmasság.

**A pályázat részeként benyújtandó iratok, igazolások:**

* fényképes szakmai önéletrajz,
* 30 napnál nem régebbi hatósági erkölcsi bizonyítvány,
* iskolai végzettséget, képzettséget igazoló okiratok másolata,
* az Intézmény tevékenységével összefüggő feladatok megvalósításra vonatkozó szakmai elképzelések, vezetői program,
* aláírt nyilatkozat arról, hogy a pályázó a pályázati anyagában foglalt személyes adatainak a pályázati eljárással összefüggő kezeléséhez hozzájárul,
* aláírt nyilatkozat arról is, hogy a pályázati anyagot az eljárásban résztvevők megismerhetik, illetve a pályázó hozzájárul a teljes pályázati anyagának a véleményezők és a döntéshozók részére történő továbbításához és esetleges sokszorosításához.

**A beosztással kapcsolatos egyéb információk:**

A jogviszony létesítése három hónapos próbaidő kikötésével jár. A pályázat elbírálásáról a Magyarországi Romák Országos Önkormányzatának Közgyűlése dönt.

**A pályázat benyújtásának határideje:** 2025. november 28. napja.

**A pályázatok benyújtásának módja:** kizárólag elektronikus úton a Magyarországi Romák Országos Önkormányzata Elnökének címezve az [elnok@mroo.hu](mailto:elnok@mroo.hu) e-mailcímre, másolatban a [hivatal@mroo.hu](mailto:hivatal@mroo.hu) címre is megküldve.

**A pályázat elbírálásának határideje:** 2025. december 5. napja.

**A pályázati felhívás közzétételének helye:**

* Magyarországi Romák Országos Önkormányzata honlapján,
* Magyarországi Romák Országos Önkormányzata közösségi média felületén,
* Közszolgálati Állásportálon, a <https://kozszolgallas.ksz.gov.hu/> oldalon.

A pályázati kiírással kapcsolatosan további tájékoztatást Nagy Zsolt, a Magyarországi Romák Országos Önkormányzatának Hivatala hivatalvezetője nyújt az alábbi e-mail címen: [hivatal@mroo.hu](mailto:hivatal@mroo.hu)